ธอส. ฉลองครบรอบ 68 ปี จัดโปรโมชั่นสินเชื่อบ้านอัตราดอกเบี้ยพิเศษ 2 ต่อ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ในโอกาสครบรอบการดำเนินงาน 68 ปี วันที่ 24 กันยายนนี้ ธอส. จึงจัดโปรโมชั่นสินเชื่อบ้านอัตราดอกเบี้ยพิเศษ 2 ต่อ ต่อที่ 1 อัตราดอกเบี้ยปีที่ 1 ร้อยละ 2.60 ต่อปี เฉลี่ยอัตราดอกเบี้ย 3 ปีแรก ร้อยละ 2.91 กรอบวงเงินรวม 5,000 ล้านบาท โดยลูกค้าที่มีวงเงินทำนิติกรรมสูงสุด 24 อันดับแรกรับสลากออมทรัพย์ ธอส. ชุดเกล็ดดาว หน่วยละ 5,000 บาท จำนวน 1 หน่วย และยังมีโอกาสถูกรางวัลที่ 1 มูลค่า 1 ล้านบาท/หมวด ในวันที่ 16 ของทุกเดือนรวม 24 ครั้ง จองสิทธิ์ผ่าน Line GHB Buddy ได้ระหว่างวันที่ 24 – 28 กันยายน 2564 เวลา 9.00 – 18.00 น. และวันที่ 29 กันยายน 2564 เวลา 9.00 - 14.00 น. ยื่นคำขอกู้ได้ตั้งแต่วันที่ 24 กันยายน -29 ตุลาคม 2564 อนุมัติและทำนิติกรรมภายในวันที่ 30 พฤศจิกายน 2564 ต่อที่ 2 อัตราดอกเบี้ยปีที่ 1 ร้อยละ 0.68 ต่อปี เฉลี่ยอัตราดอกเบี้ย 3 ปีแรก ร้อยละ 2.01 กรอบวงเงินรวม 500 ล้านบาท จองสิทธิ์ผ่าน Line GHB Buddy ในวันที่ 29 กันยายน 2564 เวลา 14.04 – 14.44 น. เท่านั้น โดยผู้ที่จองสิทธิ์วงเงินสินเชื่อต่อที่ 2 จะต้องจองสิทธิ์วงเงินสินเชื่อต่อที่ 1 มาก่อนแล้ว และธนาคารจะปิดจองทันทีเมื่อมีการจองเต็มกรอบวงเงินรวม 500 ล้านบาท ยื่นกู้ตั้งแต่วันที่ 29 กันยายน - 29 ตุลาคม 2564 อนุมัติและทำนิติกรรมภายในวันที่ 30 พฤศจิกายน 2564โปรโมชั่นสินเชื่อทั้ง 2 ต่อ วงเงินให้กู้รายละไม่เกิน 5 ล้านบาท ส่วนที่เกินสามารถใช้ผลิตภัณฑ์สินเชื่ออื่นของธนาคารที่เปิดให้บริการได้ โดยการกู้เพื่อซื้อ ปลูกสร้าง ต่อเติม ซ่อมแซม ไถ่ถอนจำนองจากสถาบันการเงินอื่น และกู้เพิ่มเพื่อปลูกสร้าง ต่อเติม ขยาย และซ่อมแซม ผ่อน 40 ปี พร้อมยกเว้นค่าธรรมเนียมการยื่นกู้ร้อยละ 0.1 ของวงเงินทำนิติกรรมและคิดค่าประเมินราคาหลักประกันเพียง 1,900-2,300 บาท นอกจากนี้ ธอส. ยังจัดงาน “29.9 Birthday Month Sale” ประมูลบ้านมือสองออนไลน์ผ่าน Mobile Application : G H Bank Smart NPA ในวันที่ 29 กันยายน 2564 ระหว่างเวลา 12.00 -13.00 น. ด้วย โดยนำทรัพย์ดี มีคุณภาพ มาให้ประชาชนเลือกประมูลรวม 299 รายการ พร้อมโปรโมชั่นพิเศษ